mteb/MIRACLReranking huggingface dataset:
श्रीमद्भागवद्गीता यथारूप श्रीमद्भागवद्गीता यथारूप अंतर्राष्ट्रीय कृशनभावनमृत संघ (इस्कॉन, जिसे "हरे कृष्ण" के नाम से भी जाना जाता है) के संस्थापक अभयचरणारविंद भक्तिवेदांत स्वामी प्रभुपाद द्वारा "श्रीमद्भगवद्गीता" का अनुवाद और समीक्षा है। भगवद गीता व्यक्तिगत भगवान कृष्ण के प्रति भक्ति के मार्ग पर जोर देती है। यह पहली बार १९६८ में मैकमिलन पब्लिशर्स द्वारा अंग्रेजी में प्रकाशित हुआ था, और अब लगभग साठ भाषाओं में उपलब्ध है। यह मुख्य रूप से इस्कॉन के अनुयायियों द्वारा प्रचारित और वितरित किया जाता है।
कल्पेश्वर कल्पेश्वर मन्दिर उत्तराखण्ड के प्रमुख धार्मिक स्थलों में से एक है। यह मन्दिर उर्गम घाटी में समुद्र तल से लगभग 2134 मीटर की ऊँचाई पर स्थित है। इस मन्दिर में 'जटा' या हिन्दू धर्म में मान्य त्रिदेवों में से एक भगवान शिव के उलझे हुए बालों की पूजा की जाती है। कल्पेश्वर मन्दिर 'पंचकेदार' तीर्थ यात्रा में पाँचवें स्थान पर आता है। वर्ष के किसी भी समय यहाँ का दौरा किया जा सकता है। इस छोटे-से पत्थर के मन्दिर में एक गुफ़ा के माध्यम से पहुँचा जा सकता है। कल्पेश्वर मन्दिर काफ़ी ऊँचाई पर स्थित है। भगवान शिव को समर्पित यह स्थान पवित्र धाम माना जाता है। कल्पेश्वर उत्तराखण्ड के महत्वपूर्ण तीर्थ स्थलों मे से एक है। यह उत्तराखण्ड के असीम प्राकृतिक सौंदर्य को अपने मे समाए हिमालय की पर्वत शृंखलाओं के मध्य में स्थित है। कल्पेश्वर सनातन हिन्दू संस्कृति के शाश्वत संदेश के प्रतीक रूप मे स्थित है। एक कथा के अनुसार, एक लोकप्रिय ऋषि अरघ्या मन्दिर में कल्प वृक्ष के नीचे ध्यान करते थे। यह भी माना जाता है की उन्होंने अप्सरा उर्वशी को इस स्थान पर बनाया था। कल्पेश्वर मन्दिर के पुरोहित दक्षिण भारत के नंबूदिरी ब्राह्मण हैं। इनके बारे में कहा जाता है की ये आदिगुरु शंकराचार्य के शिष्य हैं। मुख्य मन्दिर 'अनादिनाथ कल्पेश्वर महादेव' के नाम से प्रसिद्ध है। इस मन्दिर के समीप एक 'कलेवरकुंड' है। इस कुंड का पानी सदैव स्वच्छ रहता है और यात्री लोग यहाँ से जल ग्रहण करते हैं। इस पवित्र जल को पी कर अनेक व्याधियों से मुक्ति पाते हैं। यहाँ साधु लोग भगवान शिव को अर्घ्य देने के लिए इस पवित्र जल का उपयोग करते हैं तथा पूर्व प्रण के अनुसार तपस्या भी करते हैं। तीर्थ यात्री पहाड़ पर स्थित इस मन्दिर में पूजा-अर्चना करते हैं। कल्पेश्वर का रास्ता एक गुफ़ा से होकर जाता है। मन्दिर तक पहुँचने के लिए गुफ़ा के अंदर लगभग एक किलोमीटर तक का रास्ता तय करना पड़ता है, जहाँ पहुँचकर तीर्थयात्री भगवान शिव की जटाओं की पूजा करते हैं। कल्पेश्वर में भगवान शंकर का भव्य मन्दिर बना है। कल्पेश्वर के बारे में पौराणिक ग्रंथों में विस्तार पूर्वक उल्लेख किया गया है। इस पावन भूमि के संदर्भ में कुछ रोचक कथाएँ भी प्रचलित हैं, जो इसके महत्व को विस्तार पूर्वक दर्शाती हैं। माना जाता है कि यह वह स्थान है, जहाँ महाभारत के युद्ध के पश्चात् विजयी पांडवों ने युद्ध में मारे गए अपने संबंधियों की हत्या करने की आत्मग्लानि से पीड़ित होकर इस क्षोभ एवं पाप से मुक्ति पाने हेतु वेदव्यास से प्रायश्चित करने के विधान को जानना चाहा। व्यास जी ने कहा की कुलघाती का कभी कल्याण नहीं होता है, परंतु इस पाप से मुक्ति चाहते हो तो केदार जाकर भगवान शिव की पूजा एवं दर्शन करो। व्यास जी से निर्देश और उपदेश ग्रहण कर पांडव भगवान शिव के दर्शन हेतु यात्रा पर निकल पड़े। पांडव सर्वप्रथम काशी पहुँचे। शिव के आशीर्वाद की कामना की, परंतु भगवान शिव इस कार्य हेतु इच्छुक न थे।
नरसिंह पुराण इसके पुस्तक.. संस्करण में 68 अध्याय तथा 3,464 श्लोक हैं, 8वां अध्याय यम गीता के तीन संस्करणों में से एक है। अध्याय 36 से 54 तक भगवान विष्णु के 10 अवतारों का विस्तारपूर्वक वर्णन है। 21वें और 22वें अध्याय में सूर्यवंश तथा सोम वंश का वर्णन है इनके अंत में महाराज शुद्धोदन के पुत्र भगवान गौतम बुद्ध तथा क्षेमक का वर्णन है। 41 से 44 अध्याय तक नरसिंहावतार कथा, 47 से 52 तक राम कथा और 53 वे अध्याय में भगवान कृष्ण की कथा सारगर्भित है। अध्याय 57 से 61 तक स्वतंत्र लेख हैं जिसे हरित संहिता अथवा लघुहरित स्मृति कहते हैं.
बल्लभगढ़ बल्लभगढ़ का राष्ट्रीय संग्रामों में एक विशेष स्थान रहा है। जब महाराजा सूरजमल के पुत्र महाराजा जवाहर सिंह ने दिल्ली पर चढाई की तो उन्हे लाल किले के दरवाजे को तोडने में परेशानी हुई दरवाजे पर लगी बडी बडी कीलों से दरवाजा तोडने के लिए लगाए गए हाथियों के माथे लहु लुहान हो गए थे तब महाराजा जवाहर सिंह के मामा राजा बलराम सिंह ने स्वयं को हाथियों के माथे पर बांधने के लिए कहा जिससे लाल किले के दरवाजे तो टूट गए पर राजा बलराम सिंह शहीद हो गए परंतु उन्ही की वजह से महाराजा जवाहर सिंह ने दिल्ली फतह की। उनके मित्र सूरज मल (भरतपुर राज्य के नरेश) ने उनके पुत्रों को फिर बल्लभगढ़ की गद्दी दिलवाई। बाद में जब अफ़ग़ानिस्तान से अहमद शाह अब्दाली ने हमला किया तो बल्लभगढ़ ने उसका सख़्त विरोध किया, लेकिन ३ मार्च १७५७ को हराया गया। और भी आगे चलकर बल्लभगढ़ के राजा नाहर सिंह (१८२३-१८५८) ने १८५७ की आज़ादी की लड़ाई में हिस्सा लिया और उसके लिए ब्रिटिश सरकार ने उन्हें विद्रोह कुचलने के बाद सन् १८५८ में फांसी दी।
प्रतापगढ़, उत्तर प्रदेश सन् १८५७ के प्रथम स्वतंत्रता संग्राम में प्रतापगढ़ के कालाकाँकर रियासत के राजा हनुमंत सिंह के पुत्र श्री लाल प्रताप सिंह चांदा के पास अंग्रेजों से लड़ते हुए वीरगति को प्राप्त हुए और उनके चाचा अंग्रेजी सेना से लड़ते हुए शहीद हुए।
छावनी, बस्ती ज़िला यह शहर एक पीपल के वृक्ष के लिए प्रसिद्ध है जहाँ समीप के अमोढ़ा से लगभग 250 स्वतंत्रता सेनानियों को 1857 के स्वतंत्रता संग्राम में ब्रिटिश राज ने फाँसी दी थी। शहर में शहीदों के लिए स्मारक है।
कर्तार सिंह सराभा १६ नवम्बर १९१५ को साढे़ उन्नीस साल के युवक कर्तार सिंह सराभा को उनके छह अन्य साथियों - बख्शीश सिंह, (ज़िला अमृतसर); हरनाम सिंह, (ज़िला स्यालकोट); जगत सिंह, (ज़िला लाहौर); सुरैण सिंह व सुरैण, दोनों (ज़िला अमृतसर) व विष्णु गणेश पिंगले, (ज़िला पूना महाराष्ट्र)- के साथ लाहौर जेल में फांसी पर चढ़ा कर शहीद कर दिया गया। इनमें से ज़िला अमृतसर के तीनों शहीद एक ही गांव गिलवाली से संबंधित थे। इन शहीदों व इनके अन्य साथियों ने भारत पर काबिज़ ब्रिटिश उपनिवेशवाद के खिलाफ १९ फ़रवरी १९१५ को ‘गदर’ की शुरुआत की थी। इस ‘गदर’ यानी स्वतंत्रता संग्राम की योजना अमेरिका में १९१३ में अस्तित्व में आई ‘गदर पार्टी’ ने बनाई थी और इसके लिए लगभग आठ हज़ार भारतीय अमेरिका और कनाडा जैसे देशों में सुख-सुविधाओं भरी ज़िंदगी छोड़ कर भारत को अंग्रेज़ों से आज़ाद करवाने के लिए समुद्री जहाज़ों पर भारत पहुंचे थे। ‘गदर’ आंदोलन शांतिपूर्ण आंदोलन नहीं था, यह सशस्त्र विद्रोह था, लेकिन ‘गदर पार्टी’ ने इसे गुप्त रूप न देकर खुलेआम इसकी घोषणा की थी और गदर पार्टी के पत्र ‘गदर’, जो पंजाबी, हिंदी, उर्दू व गुजराती चार भाषाओं में निकलता था-के माध्यम से इसका समूची भरतीय जनता से आह्वान किया था। अमेरिका की स्वतंत्र धरती से प्रेरित हो अपनी धरती को स्वतंत्र करवाने का यह शानदार आह्वान १८५७ के प्रथम स्वतंत्रता संग्राम से प्रेरित था और ब्रिटिश उपनिवेशवाद ने जिसे अवमानना से ‘गदर’ नाम दिया, उसी ‘गदर’ शब्द को सम्मानजनक रूप देने के लिए अमेरिका में बसे भारतीय देशभक्तों ने अपनी पार्टी और उसके मुखपत्र को ही ‘गदर’ नाम से विभूषित किया। जैसे १८५७ के ‘गदर’ यानी प्रथम स्वतंत्रता संग्राम की कहानी बड़ी रोमांचक है, वैसे ही स्वतंत्रता के लिए दूसरा सशस्त्र संग्राम यानी ‘गदर’ भी चाहे असफल रहा लेकिन इसकी कहानी भी कम रोचक नहीं है।
राजा नाहर सिंह राजा नाहर सिंह (1823-1858) हरियाणा के फरीदाबाद जिले में बल्लभगढ़ की रियासत के एक जाट राजा थे। उनके पूर्वज तेवतिया गोत्र के जाट थे जिन्होंने 1739 के आसपास फरीदाबाद में एक किले का निर्माण किया था। वह 1857 के भारतीय विद्रोह में शामिल थे। बल्लभगढ़,फरीदाबाद का छोटा राज्य दिल्ली से केवल 20 मील की दूरी पर है। उनके महल को हरियाणा सरकार ने हरियाणा पर्यटन के अधीन ले लिया है। फरीदाबाद के नाहर सिंह स्टेडियम का नाम उनके नाम पर रखा गया है।. वायलेट लाइन में बल्लभगढ़ मेट्रो स्टेशन का नाम भी राजा नाहर सिंह के नाम पर रखा गया है।
झाँसी सन् 1806 मे मराठा शक्ति कमजोर पडने के बाद ब्रितानी राज और मराठा के बीच् समझौता हुआ जिसमे मराठो ने ब्रितानी साम्राज्य का प्रभुत्व स्वीकार कर लिया। सन् 1817 में मराठो ने पूने में बुन्देल्खन्ड क्षेत्र के सारे अधिकार ब्रितानी ईस्ट इण्डिया कम्पनी को दे दिये। सन् 1853 में झाँसी के राजा गंगाधर राव की मृत्यु हो गई। तत्कालीन गवर्नल जनरल ने झाँसी को पूरी तरह से अपने अधिकार में ले लिया। राजा गंगाधर राव की विधवा रानी लक्ष्मीबाई ने इसका विरोध किया और कहा कि राजा गंगाधर राव के दत्तक पुत्र को राज्य का उत्त्तराधिकारी माना जाए, परन्तु ब्रितानी राज ने मानने से इन्कार कर दिया। इन्ही परिस्थितियों के चलते झाँसी में सन् 1857 का संग्राम हुआ। जो कि भारतीय स्वतन्त्र्ता संग्राम के लिये नीव का पत्थर साबित हुआ। जून 1857 में 12वीं पैदल सेना के सैनिको ने झाँसी के किले पर कब्जा कर लिया और किले में मौजूद ब्रितानी अफसरो को मार दिया गया। ब्रितानी राज से लडाई के दोरान रानी लक्ष्मीबाई ने स्वयं सेना का सन्चालन किया। नवम्बर 1858 में झाँसी को फिर से ब्रितानी राज में मिला लिया गया और झाँसी के अधिकार ग्वालियर के राजा को दे दिये गये। सन् 1886 में झाँसी को यूनाइटिड प्रोविन्स में जोडा गया जो स्वतन्त्रता प्राप्ति के बाद 1956 में उत्तर प्रदेश बना।
कुचेसर 1861 में भूप कुमारी की बिना संतान के मृत्यु हो गई और उनके पति कुशल सिंह ने संपत्ति पर दावा किया। कुशल सिंह बल्लभगढ़ राज्य के राजा नाहर सिंह के भतीजे और दत्तक पुत्र थे। नाहर की संपत्ति को अंग्रेजों द्वारा बंद कर दिया गया था और 1857 के स्वतंत्रता संग्राम में उनकी भागीदारी के लिए उनकी संपत्ति को समाप्त कर दिया गया था, रुपये की राजनीतिक पेंशन। नाहर के उत्तराधिकारी दत्तक पुत्र और भतीजे कुशल सिंह को 6,000 रुपये प्रति वर्ष के हिसाब से तय किया गया था। कुशल ने बल्लभगढ़ को अच्छे के लिए छोड़ दिया और कुचेसर में अपनी पत्नी के लोगों के साथ शरण मांगी। 1868 में, पंचायत अदालत ने संपत्ति को तीन भागों में विभाजित किया: उमराव सिंह ने अपनी एक बेटी का विवाह कुशल सिंह से किया, जिससे उन्हें एक बेटा गिरिराज सिंह हुआ। 1898 में, उमराव सिंह की मृत्यु हो गई और उनके पोते और कुशल सिंह के बेटे, राव गिरिराज सिंह को उनके द्वारा रखे गए हिस्से के साथ-साथ कुशाल सिंह के हिस्से का भी विरासत में मिला।
सुलतानपुर जिला स्वतंत्रता संग्राम के इतिहास में सुलतानपुर का अहम स्थान रहा है। 1857 का प्रथम भारतीय स्वतंत्रता संग्राम में ०९ जून १८५७ को सुलतानपुर के तत्कालीन डिप्टी-कमिश्नर की हत्या कर इसे स्वतंत्र करा लिया गया था। संग्राम को दबाने के लिए जब अंग्रेजी सेना ने कदम बढ़ाया तो चाँदा के कोइरीपुर में अंग्रेजों से जमकर युद्ध हुआ था। चाँदा, गभड़िया नाले के पुल, अमहट और कादू नाले पर हुआ ऐतिहासिक युद्ध उत्तर प्रदेश की फ्रीडम स्ट्रगल इन उत्तर प्रदेश नामक किताब में दर्ज तो है लेकिन आज तक उन स्वतंत्रता संग्राम सेनानियों की याद में कुछ भी नहीं किया गया। न स्तंभ बने न शौर्य-लेख के शिलापट। यहां की रियासतों में मेहंदी हसन, नानेमऊ कोट, राजा दियरा एवं कुड़वार जैसी रियासतों का नाम इतिहास के पन्नों में दर्ज है।
नाहरसिंह महल राजा नाहरसिंह महल १८वीं सदी का प्राचीन महल है एवं अपने वास्तुकला के लिये प्रसिद्ध है। यह हरियाणा राज्य के फ़रीदाबाद शहर के बल्लभगढ़ क्षेत्र में स्थित है तथा इसका निर्माण जाट राजा नाहरसिंह के उत्तराधिकारियों द्वारा किया गया था। इस महल का निर्माण कार्य १८५० में पूरा हुआ था। इसे बल्लभगढ़ किला महल के नाम से भी जाना जाता है और दक्षिण दिल्ली से १५ किमी की दूरी पर स्थित है। यहां के जाट राजा नाहरसिंह ने भारतीय स्वतन्त्रता संग्राम ने महत्वपूर्ण भूमिका निभाई थी। महल के मण्डप और आँगन अत्यन्त सुन्दर हैं एवं इसकी झुकी हुई मेहराबें और सुन्दर रूप से सजे कमरे स्थानीय इतिहास की झलक दिखलाते हैं। वर्तमान में यह एक विरासत सम्पत्ति है। महल के चारों ओर कई शहरी केन्द्र हैं। यह राजसी महल भारी संख्या में पर्यटकों को आकर्षित करता है।
बौंडी बौंडी भारत का राज्य उत्तर प्रदेश के जिला बहराइच का एक कस्बा है। कस्बे में ही इस क्षेत्र का थाना है। यह एक ऐतिहासिक क्षेत्र है। यह क्षेत्र १८५७ का प्रथम भारतीय स्वतंत्रता संग्राम से पहले अवध क्षेत्र में एक छोटी सी रियासत थी। जिसे बौंडी रियासत कहते थे। यहां के राजा हरदत्त सिंह सवाई आज़ादी की लड़ाई में शहीद हो गए थे।
शाहजहाँपुर जिला शाहजहाँपुर जिला (अंग्रेजी: Shahjahanpur district) भारतीय राज्य उत्तर प्रदेश का एक जिला है जिसका मुख्यालय शाहजहाँपुर है। यह एक ऐतिहासिक क्षेत्र है जिसकी पुष्टि भारतीय पुरातत्त्व सर्वेक्षण विभाग द्वारा यहाँ के कुछ उत्साही व प्रमुख व्यक्तियों के माध्यन से कराये गये उत्खनन में मिले सिक्कों, बर्तनों व अन्य बस्तुओं के सर्वेक्षण से हुई है। उत्तर वैदिक काल से लेकर वर्तमान समय की वस्तुस्थितियों तक इस जिले की ऐतिहासिक पृष्ठभूमि सदैव ही चर्चा में रही है। भारतीय स्वतंत्रता संग्राम में सन् १८५७ के प्रथम स्वातन्त्र्य समर से लेकर १९२५ के काकोरी काण्ड तथा १९४२ के भारत छोड़ो आन्दोलन तक इस जिले की प्रमुख भूमिका रही है। इसे शहीद गढ़ या शहीदों की नगरी के नाम से भी जाना जाता है। शाहजहाँपुर को 2018 में उत्तर प्रदेश का 17 वाँ नगर निगम का दर्जा मिला है ।
शहीदों का कुआँ शहीदों का कुआँ या कालियांवाला कुआँ भारत के पंजाब राज्य के अजनाला कसबे में सथित एक ऐतिहासिक कुआँ है जिसमें १८५७ का प्रथम भारतीय स्वतंत्रता संग्राम के विद्रोही सेनानीओं की लाशों को दफनाया गया था ।
धन सिंह गुर्जर कोतवाल धन सिंह गुर्जर (१८२० - ४ जुलाई ) एक स्वतन्त्रता संग्राम सेनानी और १८५७ के महान क्रांतिकारी एवं शहीद थे। १० मई १८५७ को मेरठ में क्रान्ति में मुख्य योगदान धन सिंह गुर्जर का है।
कटरा गुलाब सिंह नगर का नाम बाबू गुलाब सिंह पर रखा गया था, जो तरौल (तारागढ़) के तालुकदार थे और सन् 1857 के प्रथम भारतीय स्वतंत्रता संग्राम के एक सेनानी थे।
रानी चेन्नम्मा रानी चेनम्मा १७७८ - १८२९) भारत के कर्नाटक के कित्तूर राज्य की रानी थीं। सन् १८२४ में (सन् १८५७ के भारत के स्वतंत्रता के प्रथम संग्राम से भी ३३ वर्ष पूर्व) उन्होने हड़प नीति (डॉक्ट्रिन ऑफ लेप्स) के विरुद्ध अंग्रेजों से सशस्त्र संघर्ष किया था। संघर्ष में वह वीरगति को प्राप्त हुईं। भारत में उन्हें भारत की स्वतंत्रता के लिये संघर्ष करने वाले सबसे पहले शासकों में उनका नाम लिया जाता है।
विजयराघवगढ़ विजयराघवगढ़ एक ऐतिहासिक नगर है। यहाँ सन् १८५७ के प्रथम भारतीय स्वतंत्रता संग्राम के सेनानी राजा सरयू प्रसाद सिंह का किला और माँ शारदा के प्रसिद्ध मंदिर के साथ ही पचमठा धाम, बंजारी माई के मन्दिर है। यह कटनी जिले का सबसे बड़ा नगर और तहसील भी है।
कटरा मेदनीगंज नगर का नाम बाबू मेदिनी सिंह पर रखा गया है, जो सन् 1857 के प्रथम भारतीय स्वतंत्रता संग्राम के सेनानी, बाबू गुलाब सिंह, के भाई थे। समीप ही स्थित कटरा गुलाब सिंह का नाम गुलाब सिंह जी पर रखा गया है।
बिलोचपुरा इस शहर में बलोच लोग बसते हैं जो सन् 1526 से यहाँ रहते हैं। 2018 में पाकिस्तान से बलोचिस्तान को स्वतंत्र करवाने के लिए लड़ने वाले बलोच अलगाववादी नेता मज़दक दिलशाद बलोच यहाँ के भारतीय बलोच से समर्थन मांगने यहाँ आए थे। १८५७ का प्रथम भारतीय स्वतंत्रता संग्राम में इस समुदाय ने ब्रिटिश राज के विरुद्ध प्रयास करा था इसलिए गाँव को भारतीय सरकार ने क्रांतिग्राम की उपाधि दी थी।
फ़िरोज़पुर भारत के स्वतंत्रता संग्राम के तीन वीर शहीद भगत सिंह और उनके साथी शहीद राजगुरु और शहीद सुखदेव का फ़िरोज़पुर में सतलुज नदी के तट पर अंतिम विश्राम स्थल है। 23 मार्च, 1931 को जनता के विरोध के बावजूद, इन तीनों सेनानियों को लाहौर में फाँसी दे दी गयी और रात के अंधेरे में चुपके से इन तीनों का अंतिम संस्कार फिरोजपुर में सतलुज नदी के तट पर कर दिया गया।
बाबू गुलाब सिंह अमर शहीद क्रांतिकारी बाबू गुलाब सिंह एक भारतीय स्वतंत्रता सेनानी थे, जिनका जन्म उत्तर प्रदेश के इलाहाबाद जनपद के तरौल (तारागढ़) गाँव में हुआ था। पेशे से वें तालुकेदार थे।अवध क्षेत्र प्रतापगढ़ और प्रयाग में सन १८५७ की भारतीय स्वतंत्रता संग्राम में इनकी भूमिका अहम् रही।
भूरा सिंह वाल्मीकि भूरा सिंह वाल्मीकि एक भारतीय स्वतंत्रता सेनानी और बल्लभगढ़ रियासत की सेना के कमांडर-इन-चीफ थे। उन्होंने 1857 के भारतीय विद्रोह में बल्लभगढ़ राज्य की सेना का नेतृत्व किया और 9 जनवरी 1858 को दिल्ली के चांदनी चौक में विद्रोह के दो अन्य नेताओं के साथ फांसी दे दी गई।
हर्रैया हर्रैया एक तहसील है। 1857 के स्वतंत्रता संग्राम में, हर्रैया तहसील के अमोढ़ा राज्य के लगभग 250 शहीदों को ब्रिटिश सरकार ने छावनी स्थित पीपल के पेड़ों से लटका दिया था। हर्रैया नाम के बारे में एक महाकाव्य कहानी है कि भगवान राम सीता और लक्ष्मण के साथ रामायण युग में इसी रास्ते से यात्रा की थी। इसलिए इसे अवधी में हरिरहिया कहा गया जो बाद में हर्रैया में बदल गया। हर्रैया एक विधान सभा क्षेत्र भी है। वर्तमान में इस विधान सभा का प्रतिनिधि श्री अजय सिंह कर रहे हैं । इस क्षेत्र मे कई धार्मिक स्थल एवं ऐतिहासिक विरासत है ।
नेपाल राज परिवार व भारदारो के बीच गुटबन्दी के कारण युद्ध के बाद स्थायित्व कायम हुआ। सन् 1846 में शासन कर रही रानी का सेनानायक जंगबहादुर राणा को पदच्युत करने के षड्यन्त्र का खुलासा होने से कोतपर्व नाम का नरसंहार हुवा। हथियारधारी सेना व रानी के प्रति वफादार भाइ-भारदारो के बीच मारकाट चलने से देश के सयौं राजखलाक, भारदारलोग व दूसरे रजवाड़ों की हत्या हुई। जंगबहादुर की जीत के बाद राणा ख़ानदान उन्होंने सुरुकिया व राणा शासन लागु किया। राजा को नाममात्र में सीमित किया व प्रधानमन्त्री पद को शक्तिशाली वंशानुगत किया गया। राणाशासक पूर्णनिष्ठा के साथ ब्रिटिश के पक्ष में रहते थे व ब्रिटिश शासक को 1857 की सेपोई रेबेल्योन (प्रथम भारतीय स्वतन्त्रता संग्राम), व बाद में दोनो विश्व युद्धसहयोग किया था। सन 1923 में यूनाइटेड किंगडम व नेपाल बीच आधिकारिक रूप में मित्रता के समझौते पर हस्ताक्षर हुए, जिसमें नेपाल की स्वतन्त्रता को यूनाइटेड किंगडम ने स्वीकार किया। दक्षिण एशियाई मुल्कों में पहला, नेपाली राजदूतावास ब्रिटेन की राजधानी लन्दन मे खुल गया।
उदमी राम उदमी राम सन् 1857 के प्रथम स्वतंत्रता संग्राम के दौर के महान क्रांतिकारी, देशभक्त तथा बलिदानी थे।
नाना साहेब नाना साहेब ( म‌ई 19, 1824 - सितम्बर 24, 1859) सन 1857 के भारतीय स्वतन्त्रता के प्रथम संग्राम के शिल्पकार थे। उनका मूल नाम 'धोंडूपन्त' था। स्वतन्त्रता संग्राम में नाना साहेब ने कानपुर में अंग्रेजों के विरुद्ध नेतृत्व किया।
लखनऊ का इतिहास प्राचीन अवध राज्य का विलय ब्रिटिश साम्राज्य में 1857 के सिपाही विद्रोह के फलस्वरुप हुआ था। यह शहर भारत के इस पहले व्यवस्थित स्वतंत्रता संग्राम के दौरान सबसे पहले जीते गये कुछ शहरों में से था। ब्रिटिश शासकों को यह शहर अपने कब्ज़े में लेने के लिये काफी मशक्कत करनी पड़ी। लखनऊ का "शहीद स्मारक" आज भी हमें उन क्रांतिकारियों की याद ताज़ा कराता है।
शंकर शाह 1857 के विद्रोह की ज्वाला सम्पूर्ण भारत में धधक रही थी। अपनी मातृभूमि को अंग्रेजों से स्वतंत्र कराने के लिए उन्होंने युद्ध का आह्वान किया था। इस संग्राम में रघुनाथ शाह ने अपने पिता का बढ़-चढ़कर सहयोग किया था। राजा शंकर शाह, निजाम शाह के प्रपौत्र तथा सुमेर शाह के एकमात्र पुत्र थे। उनके पुत्र का नाम रघुनाथ शाह था। राजा शंकर शाह जमींदारों तथा आम जनता के बीच काफी लोकप्रिय थे।
दारुल उलूम देवबन्द जिहादे शामली के पश्चात,� � अंग्रेज़ों ने थानाभवन पर आक्रमण कर दिया और पूरे क़स्बे को जलाकर राख के ढेर में बदल दिया।� � स्वतंत्रता संग्राम में भाग लेने वाले वीरों को फंासी पर लटकाया जाने लगा। हाजी इमदादुल्लाह साह़ब,� � मौलाना क़ासिम नानौतवी और मौलाना रशीद अह़मद गंगोही के वारन्ट जारी कर लिये गये और बन्दी बनाने वालों या पता देने वालों के लिये असंख्य पुरस्कारों की घोषणा की गयी। वारन्ट का क्या हुआ यह अलग बात है, बताना यह है कि अंग्रेज़ों ने मुसलमानों को दबाने,� � कुचलने, तबाह व बरबाद करने में विशेष रुप से मौलवियों को क़त्ल करने में तनिक भी झिझक अनुभव नहीं की।� � 1857� � ई, के स्वतन्त्रता संग्राम में लगभग दो लाख मुसलमान शहीद हुए जिन में पचपन हज़ार से अधिक उलमा (मोलवी) थे।
राजा नाहर सिंह बल्लभगढ़ राज्य एक महत्वपूर्ण रियासत थी जिसकी स्थापना तेवतिया वंश के जाटों ने की थी। बलराम सिंह तेवतिया, जो भरतपुर राज्य के महाराजा सूरज मल सिनसिनवार के बहनोई थे, बल्लभगढ़ राज्य के पहले शासक थे, और नाहर सिंह उनके वंशज थे। उनके शिक्षकों में पंडित कुलकर्णी और मौलवी रहमान खान शामिल थे। उनके पिता की मृत्यु 1830 में हुई, जब वे लगभग 9 वर्ष के थे। वह अपने चाचा नवल सिंह द्वारा लाया गया था, जिन्होंने राज्य के मामलों को चलाने की जिम्मेदारी संभाली थी। नाहर सिंह की ताजपोशी 1839 में हुई थी। बल्लभगढ़ के राजा नाहर सिंह 32 साल के थे, जब उन्होंने 1857 के विद्रोह के दौरान अपनी छोटी सेना को अंग्रेजों के खिलाफ मैदान में भेज दिया था। ब्रिटिश वर्चस्व को स्वीकार करते हुए खुद को बचाने की पेशकश से इनकार करते हुए, उन्हें 9 जनवरी 1858 को चांदनी चौक में लटका दिया गया और उनकी संपत्ति को जब्त कर लिया गया। उन्हें औपनिवेशिक शासकों द्वारा धन, प्रावधानों और हथियारों के साथ विद्रोह में मदद करने और पलवल में सेना भेजने के लिए भारत में ब्रिटिश सरकार से लेने का आरोप लगाया गया था। अंग्रेजों ने उन्हें सजा सुनाई "जब तक उनकी मृत्यु नहीं हो जाती, तब तक उनकी मृत्यु हो जाती है और आगे उनकी संपत्ति और हर विवरण के प्रभावों को रोक दिया जाता है।""" उनका राज्य अंग्रेजों ने अपने कब्जे में ले लिया और इस तरह बल्लभगढ़ के जाट राज्य पर कब्जा कर लिया। 15] गुलाब सिंह सैनी, राजा नाहर की सेनाओं के कमांडर भूरा सिंह वाल्मीकि ने अंग्रेजों के खिलाफ बल्लभगढ़ सेना का नेतृत्व किया, जोधा सिंह के पुत्र थे। राजा नाहर सिंह के साथ 9 जनवरी 1858 को चांदनी चौक में गुलाब को फांसी दी गई थी।
१८५७ का प्रथम भारतीय स्वतंत्रता संग्राम १८५७ का भारतीय विद्रोह, जिसे प्रथम भारतीय स्वतंत्रता संग्राम, सिपाही विद्रोह और भारतीय विद्रोह के नाम से भी जाना जाता है ब्रिटिश शासन के विरुद्ध एक सशस्त्र विद्रोह था। यह विद्रोह दो वर्षों तक भारत के विभिन्न क्षेत्रों में चला। इस विद्रोह का आरंभ छावनी क्षेत्रों में छोटी झड़पों तथा आगजनी से हुआ था परन्तु जनवरी मास तक इसने एक बड़ा रूप ले लिया। विद्रोह का अन्त भारत में ईस्ट इंडिया कम्पनी के शासन की समाप्ति के साथ हुआ और पूरे भारत पर ब्रिटिश ताज का प्रत्यक्ष शासन आरंभ हो गया जो अगले ९० वर्षों तक चला।
हिन्दी नवजागरण हिन्दी नवजागरण से अभिप्राय सन् १८५७ के प्रथम स्वतंत्रता संग्राम के बाद भारत के हिन्दी प्रदेशों में आये राजनैतिक, सामाजिक, सांस्कृतिक जागरण से है। हिन्दी-नवजागरण की सबसे प्रमुख विशेषता हिन्दी-प्रदेश की जनता में स्वातंत्र्य-चेतना का जाग्रत होना है। इसका पहला चरण स्वयं १८५७ का विद्रोह था। इसका दूसरा चरण भारतेन्दु हरिश्चन्द्र से शुरू हुआ और तीसरा चरण महावीर प्रसाद द्विवेदी से शुरू हुआ।
वीर नारायण सिंह वीर नारायण सिंह (१७९५ - १८५७) छत्तीसगढ़ राज्य के प्रथम स्वतंत्रता संग्राम सेनानी, एक सच्चे देशभक्त व गरीबों के मसीहा थे। १८५७ के प्रथम स्वतन्त्रता संग्राम के समय उन्होने जेल से भागकर अंग्रेजों से लोहा लिया था जिसमें वे गिरफ्तार कर लिए गए थे। १० दिसम्बर १८५७ को उन्हें रायपुर के "जय स्तम्भ चौक" पर फाँसी दे दी गयी।
निशान सिंह निशान सिंह भारत के लिए कुर्बान होने वाले वीर सपूत थे जिन्होने सन् १८५७ से स्वतंत्रता के प्रथम संग्राम में अपनी वीरता का परिचय दिया था। निशान सिंह की स्मृति में गांव में एक विद्यालय व एक पुस्तकालय संचालित हो रहा है।
रामकृष्ण खत्री हिन्दी, मराठी, गुरुमुखी तथा अंग्रेजी के अच्छे जानकार खत्री ने "शहीदों की छाया में" शीर्षक से एक पुस्तक भी लिखी थी जो नागपुर से प्रकाशित हुई थी। स्वतन्त्र भारत में उन्होंने भारत सरकार से मिलकर स्वतन्त्रता संग्राम के सेनानियों की सहायता के लिये कई योजनायें भी बनवायीं। काकोरी काण्ड की अर्द्धशती पूर्ण होने पर उन्होंने "काकोरी शहीद स्मृति" के नाम से एक ग्रन्थ भी प्रकाशित किया था। लखनऊ से बीस मील दूर स्थित काकोरी शहीद स्मारक के निर्माण में भी उनकी महत्वपूर्ण भूमिका रही।
आँवला, उत्तर प्रदेश इतिहासकारों के अनुसार सन् 1200 के आसपास आँवला में दिल्ली के सुल्तानों का टकसाल था जहाँ सिक्के ढला करते थे। 500 वर्षो तक रुहेलों के आने से पूर्व आँवला कठेरिया राजपूतों का गढ़ हुआ करता था। उस समय यहाँ के जमींदार राजा कहलाते थे। यहाँ कठेरिया राजाओं में खड्गसिंह, हरसिंह देव व रामसिंह काफी प्रसिद्ध हुए। दिल्ली के सुल्तान नासिरुद्दीन महमूद ने सन् 1254, बलवन और जलालुद्दीन खिलजी ने सन् 1291 और फिरोजशाह तुगलक ने सन् 1379 से 1385 के मध्य यहाँ पर बड़ी सेनाओं के साथ आक्रमण करके राजपूतों को दबाया। दुर्जनसिंह यहाँ के अन्तिम राजा थे। सन् 1730 में रुहेलों ने आँवला पर अधिकार किया। रुहेलों के अली मोहम्मदखाँ, बख्शी सरदारखाँ और अहमदखाँ यहाँ के नवाब हुए। अंग्रेजो ने इस शहर पर आक्रमण करके कब्जा कर लिया और आँवला के स्थान पर बरेली को रुहेलखण्ड का मुख्यालय बनाया। आँवला को केवल तहसील रहने दिया। सन् 1857 में आँवला 11 महीने अंग्रेजों से आज़ाद रहा। उस समय कल्लनखाँ यहाँ के नाजिम बने। सन् 1920 के बाद सभी स्वतन्त्रता आन्दोलनों में यहाँ की जनता ने हिस्सा लिया, यातनाएँ झेलीं और जेल भी गये।
मंगल पांडे मंगल पाण्डेय एक भारतीय स्वतंत्रता सेनानी थे जिन्होंने 1857 में भारत के प्रथम स्वाधीनता संग्राम में महत्वपूर्ण भूमिका निभाई। वो ईस्ट इंडिया कंपनी की 34वीं बंगाल इंफेन्ट्री के सिपाही थे। तत्कालीन अंग्रेजी शासन ने उन्हें बागी करार दिया जबकि आम हिंदुस्तानी उन्हें आजादी की लड़ाई के नायक के रूप में सम्मान देता है। भारत के स्वाधीनता संग्राम में उनकी महत्वपूर्ण भूमिका को लेकर भारत सरकार द्वारा उनके सम्मान में सन् 1984 में एक डाक टिकट जारी किया गया। तथा मंगल पांडे द्वारा गाय की चर्बी मिले कारतूस को मुँह से काटने से मना कर दिया था,फलस्वरूप उन्हे गिरफ्तार कर 8 अप्रैल 1857 को फांसी दे दी गई|
कुमाऊं रेजिमेंट कुमाऊँ रेजीमेंट की स्थापना सन् 1788 में हैदराबाद में हुयी थी, तब मात्र चार बटालियनें थीं। (सन् 2017 में इक्कीस बटालिनें हैं) कुमाऊँ रेजीमेंट के स्वतंत्रता पूर्व की शौर्य गाथा का इतिहास भी गौर्वान्वित रहा है। इस रैजीमेंट ने मराठा युद्ध (1803), पिण्डारी युद्ध (1817), भीलों के विरुद्ध युद्ध (1841), अरब युद्ध (1853), रोहिल्ला युद्ध (1854) तथा भारत का पहला स्वतंत्रता संग्राम, झॉंसी (1857) इत्यादि युद्धों में महत्वपूर्ण तथा गौरवपूर्ण कर्तव्यों का निर्वहन किया।
झांसी का किला उत्तर प्रदेश राज्य के झाँसी में बंगरा नामक पहाड़ी पर १६१३ ईस्वी में यह दुर्ग ओरछा के बुन्देल राजा बीरसिंह जूदेव ने बनवाया था। २५ वर्षों तक बुंदेलों ने यहाँ राज्य किया उसके बाद इस दुर्ग पर क्रमश: मुगलों, मराठों और अंग्रेजों का अधिकार रहा। मराठा शासक नारुशंकर ने १७२९-३० में इस दुर्ग में कई परिवर्तन किये, जिससे यह परिवर्धित क्षेत्र 'शंकरगढ़' के नाम से प्रसिद्ध हुआ। १८५७ के स्वतंत्रता संग्राम में इसे अत्यधिक महत्वपूर्ण स्थान प्राप्त हुआ।
ग़ाज़ियाबाद गाजियाबाद नगर की स्थापना १७४० में मुगल सम्राट मुहम्मद शाह के वजीर गाजी-उद-दीन ने कोलकाता से पेशावर तक जाने वाली ग्रैंड ट्रंक रोड पर की थी, और उनके नाम पर इसे तब गाजी-उद-दीन नगर कहा जाता था। मुगल काल में गाजियाबाद और इसके आसपास के क्षेत्र (विशेषकर हिंडन के तट) मुगल शाही परिवार के लिए पिकनिक स्थल थे। १७६३ में भरतपुर के राजा सूरज मल की मृत्यु रुहेलों के हाथों इसी स्थान के पास हुई थी। गाजियाबाद की १८५७ के भारतीय स्वतंत्रता संग्राम में भी भूमिका रही थी। मई १८५७ में यहाँ दिल्ली तक जाने वाले हिंडन मार्ग की रखवाली कर रहे सेनानियों का सामना ब्रिटिश सेना की एक छोटी सी टुकड़ी से हुआ था, जिसमें उन सेनानियों की हार हुई थी।
बल्लभगढ़ बल्लभगढ़ हरियाणा राज्य के दक्षिण-पूर्वी भाग के फरीदाबाद ज़िले में एक शहर और तहसील का नाम है। दिल्ली से लगभग ३० किमी दूर स्थित यह शहर भारत के राष्ट्रीय राजधानी क्षेत्र (ऍन सी आर) का हिस्सा है। बल्लभगढ़ में एक जाट रियासत थी जिसकी स्थापना सन् 1739 में बलराम सिंह ने की थी। यहाँ पर प्रसद्ध नाहर सिंह महल भी खड़ा है और इसका निर्माण भी बलराम सिंह ने ही करवाया था। गुड़गांव, फरीदाबाद और बहादुरगढ़ के बाद मेट्रो कनेक्टिविटी पाने के लिए हरियाणा में बल्लभगढ़ चौथा शहर है।
हरियाणा का इतिहास ब्रिटिश राज से मुक्ति पाने के आन्दोलनों में हरियाणा वासियों ने भी बढ़ चढ़ कर हिस्सा लिया। रेवाड़ी के राजा राव तुला राम का नाम १८५७ के संग्राम में योगदान दिया।
प्रतापगढ़, उत्तर प्रदेश भारतीय स्वाधीनता संग्राम में प्रतापगढ़ का योगदान अत्यधिक महत्वपूर्ण है।१८५७ के प्रथम स्वतंत्रता संग्राम में बेल्हा के वीर सपूतो ने भारत माता की रक्षा के लिए अपने प्राणो की आहूति देने से पीछे नहीं हटे।१८५७ की महान क्रांति में देश के लिए अपना सबकुछ न्यौछावर करने वाले अमर शहीद बाबू गुलाब सिंह को इतिहास हमेशा याद रखेगा। तरौल के तालुकेदार बाबू गुलाब सिंह ने अंग्रेजी सेना के छक्के छुड़ा दिए थे। जब इलाहाबाद से लखनऊ अंग्रेजी सैनिक क्रांतिकारियों के दमन के लिए जा रहे थे। तब उन्होंने अपनी निजी सेना के साथ मांधाता क्षेत्र के कटरा गुलाब सिंह के पास बकुलाही नदी पर घमासान युद्ध करके कई अंग्रेजों को मार डाला था। बकुलाही का पानी अंग्रेजों के खून से लाल हो गया था। मजबूर होकर अंग्रेजी सेना को वापस लौटना पड़ा था। हालांकि इस लड़ाई में किले पर फिरंगी सैनिकों ने उनके कई सिपाही व उनकी महारानी को गोलियों से भून डाला था। मुठभेड़ में बाबू गुलाब सिंह गंभीर रूप से घायल हुए थे। उचित इलाज के अभाव में तीसरे दिन वह अमर गति को प्राप्त हो गए। ऐसे महान क्रांतिकारी की न तो कहीं समाधि बन पाई और न ही उनकी यादगार में स्मारक ही।
आजकल यह पत्रिका साहित्यिक अभिरूचि के सामान्य एवं विशिष्ट दोनों वर्गों के पाठकों को ध्यान में रखकर समय-समय पर विविध विषयक विशेषांकों का प्रकाशन करती है। इस पत्रिका के अधिकांश विशेषांक इसके सामान्य अंको के आकार का ही होता है, बस उसमें प्रकाशित सामग्री संबंधित व्यक्ति या विषय पर केंद्रित होती हैं; परंतु कुछ विशेषांक सामान्य अंको की अपेक्षा बहुत अधिक पृष्ठ संख्या से युक्त भी होते हैं। उदाहरण के लिए काशी विशेषांक, महादेवी वर्मा जन्मशती विशेषांक, सन् १८५७ के स्वतंत्रता-संग्राम पर केंद्रित विशेषांक, दिनकर जन्मशती विशेषांक एवं सिनेमा के सौ वर्ष के नाम लिये जा सकते हैं।
राजा रामबख्श सिंह राजा राव रामबख्श सिंह भारत की उत्तर प्रदेश एक रियसत डौंडियाखेड़ा के राजा थे। उनका संबंध बैस राजपूत से है।1857 में भारत के पहले स्वतंत्रता संग्राम में उन्होने अंग्रेजों के विरुद्ध लड़ा था। उन्हें अंग्रेजों से हार का सामना करना पड़ा था। ब्रिटिश शासकों ने उन्हें फांसी की सजा दी थी। ओर स्थानिय लोगो की माने तो उन्हें जब फाँसी दी गयी तो वे दो बार बचे क्योंकि की उनके गले मे स्फटिक सिला थी ।। अंग्रेजों ने राजा के किले को तोड़ दिया।
देवबन्द सन् 1857 के प्रथम भारतीय स्वतंत्रता संग्राम के बाद यहाँ मदरसा दारुल उलूम देवबंद की स्थापना हुई जो प्रसिद्ध है। विभाजन के बाद पंजाबी समुदाय और सिक्ख समुदाय के लोग भी देवबंद में आकर बस गए। पंजाबी समुदाय की तादाद कम है और सिक्खों की तादाद तो बस गिनती की ही है। रेलवे रोड पर एक गुरूद्वारा भी है।
सीतापुर जिला सीतापुर का प्रथम उल्लेख राजा टोडरमल के बंदोबस्त में छितियापुर के नाम से आता है। बहुत दिन तक इसे छीतापुर कहा जाता रहा, जो गाँवों में अब भी प्रचलित हैं। 1857 के प्रथम स्वतंत्रता संग्राम में सीतापुर का प्रमुख हाथ था। बाड़ी के निकट सर हीपग्रांट तथा फैजाबाद के मौलवी के बीच निर्णंयात्मक युद्ध हुआ था।ब्लॉक गोंदलामऊ के असुवामऊ में चित्रांशों द्वारा शारदीय नवरात्रि की सप्तमी को माँ भद्रकाली की पूजा बड़े विधि विधान से की जाती है।पूर्व ए डी ओ स्व.श्री मनोहर लाल श्रीवास्तव बाबू जी का नाम आज भी असुवामऊ में बड़े आदर के साथ लिया जाता है।
अनार सिंह (स्वतंत्रता संग्राम सेनानी) श्री अनार सिंह मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। ये मथुरा जनपद के उस्फार गाँव के निवासी थे। सन् १९४१ में व्यक्तिगत सत्याग्रह में भाग लेने के कारण सन् १९२२ में इन्हे ५० रुपए जुर्माना और एक वर्ष के कारावास का दण्ड मिला।
शामली महाभारत काल में शामली 'कुरु' क्षेत्र का हिस्सा था। यह आजादी के समय अविभाजित पंजाब से सटा था। १८५७ के प्रथम भारतीय स्वतंत्रता संग्राम के समय विद्रोह यहाँ भी हुआ। परन्तु विद्रोह दबा दिया गया। इसी के निकट ऊन नगर है जिस पर कभी हूणों ने आक्रमण किया था । यह क्षेत्र तालाब बहुल्य था। शामली का इतिहास महाभारत काल से देखने को मिलता हैं। “शालिभवन” शब्द का उल्लेख महाभारत में किया गया है, जो शामली का प्राचीन नाम हो सकता है। एक किंवदंती के अनुसार, शामलींं वह स्थान है, जहां कृष्ण ने महाभारत युद्ध को टालने के अपने अंतिम प्रयास के लिए जाते समय रात्रि होने पर विश्राम किया था, इसलिए कहा जाता है कि इसका पिछला नाम “श्यामवली” था। यह छोटा सा उपनगर हनुमान टीला के लिए भी प्रसिद्ध है, जो महान योद्धा भीम द्वारा बनाया गया है।
अवंतीबाई रानी अवन्तीबाई लोधी भारत के प्रथम स्वाधीनता संग्राम में महत्वपूर्ण भूमिका निभाने वाली प्रथम महिला शहीद वीरांगना थीं।  1857 की क्रांति में रामगढ़ की रानी अवंतीबाई रेवांचल में मुक्ति आंदोलन की सूत्रधार थी। 1857 के मुक्ति आंदोलन में इस राज्य की अहम भूमिका थी, जिससे भारत के इतिहास में एक नई क्रांति आई।
मनिराम देवान मनिराम दत्त बरुआ (17 अप्रैल, 1806 – 26 फरवरी, 1858), असम के एक सामन्त थे जिन्हें १८५७ के प्रथम स्वतन्त्रता संग्राम में अंग्रेजों ने फाँसी दे दी। उन्होने असम में पहला चाय बगान स्थापित किया था। पहले वे अंग्रेजों के सहयोगी थे किन्तु १८५७ में उन्होने उनके विरुद्ध होकर भारत की जनता का साथ दिया। वे मनिराम देवान के नाम से अधिक प्रसिद्ध हैं।
गौतम बुद्ध नगर जिला इस जिले की स्थापना 9 जून 1997 को बुलन्दशहर एवं गाजियाबाद जिलों के कुछ ग्रामीण व अर्द्धशहरी क्षेत्रों को काटकर की गयी थी। आज इसमें नोएडा व ग्रेटर नोएडा जैसे व्यावसायिक उप महानगर शामिल हो चुके है। दादरी विधान सभा क्षेत्र भी इसी जिले का एक हिस्सा बन चुका है। वह दादरी जहाँ की जनता ने 1857 के प्रथम स्वातन्त्र्य समर में काफी योगदान दिया था। दादरी के राव उमराव सिंह समेत आसपास के 84 लोगों ने स्वतंत्रता संग्राम की क्रांति में महत्वपूर्ण भूमिका निभाई। बुलंदशहर से लेकर लालकुंआ तक के बीच के हिस्से में क्रांतिकारियों ने अंग्रेजी शासन की नाक में दम कर दिया था। जिस पर अंग्रेजों ने राव उमराव सिंह समेत क्षेत्र के 84 क्रांतिकारियों को बुलंदशहर के काला आम पर फांसी लगाई थी। जिससे चलते आज भी बुलंदशहर का काला आम चर्चित है। वहीं अंग्रेजी हकूमत ने क्रांतिकारियों के परिवार के संपत्ति को छीन लिया गया था। उनके मकानों को तोड़ दिया गया था। शहीदों की याद में आज भी दादरी तहसील पसिसर में स्थित आज भी शहीद स्तंभ मौजूद है। जिस पर 84 क्रांतिकारियों के नाम अंकित है। वहां दादरी के मैन तिराहे पर राव उमराव सिंह की प्रतिमा स्थित है। हर साल उनकी याद में 15 अगस्त और 26 जनवरी को विभिन्न समाजसेवी संगठनों और प्रमुख लोगों के द्वारा कार्यक्रमों का आयोजन किए जाते है। दादरी में स्वतन्त्रता सेनानी राव उमराव सिंह की मूर्ति आज भी देखी जा सकती है।
हल्द्वानी सन् १८५६ में सर हेनरी रैम्से ने कुमाऊँ के आयुक्त का पदभार संभाला। १८५७ के प्रथम भारतीय स्वतंत्रा संग्राम के दौरान इस क्षेत्र पर थोड़े समय के लिये रोहिलखण्ड के विद्रोहियों ने अधिकार कर लिया। तत्पश्चात सर हेनरी रैम्से द्वारा यहाँ मार्शल लॉ लगा दिया गया और १८५८ तक इस क्षेत्र को विद्रोहियों से मुक्त करा लिया गया।
लूलूसर १८५७ का प्रथम भारतीय स्वतंत्रता संग्राम के काल में ५५वाँ बंगाल देशीय पैदल दस्ता ख़ैबर-पख़्तूनख़्वा क्षेत्र में तैनात था। विद्रोह फैलने पर उस का बड़ा भाग उसमें शामिल हो गया और ब्रिटिश अफ़सरों को मार डाला। जब अंग्रेज़ विद्रोह दबाने में सफल हुए तो विद्रोहियों का अंतिम गुट लूलूसर के पास ही गिरफ़्तार करा गया।
मोहन लाल ज़ुत्शी मोहन लाल की पत्नि, हैदरी बेगम, एक मुस्लिम महिला और विद्वान थीं। उन्होंने १८५७ के प्रथम भारतीय स्वतंत्रता संग्राम के काल में दिल्ली में हो रही घटनाओं का एक दैनिक ब्योरा लिखा था, जिसे बाद में ब्रिटिश राज की सरकार ने छीन लिया था।
रुड़की जिसका उपयोग 1824 ई० में गुजरात-सहारनपुर के ताल्लुका व गुर्जर किले कुंजा बहादुरपुर के ताल्लुकेदार चौधरी विजय सिंह जो राजा विजय सिंह के नाम से प्रसिद्ध है, उनके नेतृत्व में लड़े गए पहले स्वतंत्रता संग्राम जो 1824 की 'गुर्जर क्रांति' के रूप में जानी जाती है, जिसे स्थानीय जनता के साथ ही दोआब व हरियाणा की रियासतो व जमीदारों का व्यापक समर्थन हासिल था। जिसके दमन के पश्चात इस घटना को अंग्रेज अधिकारियों ने सरकारी दस्तावेजो व अभिलेखों में 1824 का "गूजर विद्रोह" के नाम से स्थान प्रदान किया एवं 1857 की क्रांति में गुजरात सहारनपुर के गुर्जरों, रांघड़ो व किसानों द्वारा किए गये भयंकर विद्रोहों को कुचलने के लिए किया गया।
सिवनी ज़िला सिवनी जिले के नामकरण के संबंध में जिले में अनेक दंतकथायें एवं धारणायें प्रचलित है। इतिहास के पृष्ठों में यह जिला मंडला के गौंड राजाओं के 52 गंढों में से एक महत्वपूर्ण स्थल रहा है। नगर मुख्यालय में तीन गढ चावडी, छपारा और आदेगांव प्रमुख थे। गौंड राजाओं के पतन के पश्चात सन 1700 ई. में नागपुर के भोसले के साम्राज्य के अधीन आ गया। सत्ता का केन्द्र छपारा ही था। सन् 1774 में छपारा से बदलकर मुख्यालय सिवनी हो गया। इसी समय दीवानगढी का निर्माण हुआ और सन् 1853 में मराठों के पतन एवं रघ्घुजी तृतीय की मृत्यु निःसंतान होने के कारण यह क्षेत्र ईस्ट इंडिया कंपनी के प्रभाव में आ गया। सन् 1857 की क्रान्ति के पश्चात कम्पनी का समस्त शासन ब्रिटिश हुकूमत के अधीन हो गया। मुख्यालय में दीवान साहब का सिवनी ग्राम, मंगलीपेठ एवं भैरोगंज ग्राम मिलकर सिवनी नगर बना। इसके बाद सन् 1867 में सिवनी नगरपालिका का गठन हुआ। सिवनी में वनोपज हर्रा, बहेडा, आंवला एवं महुआ बहुतायात में होता है। महुआ का अधिक उत्पादन होने के कारण सन् 1902 में डिस्लरी का निर्माण हुआ। सन् 1909 तत्कालीन डिप्टी कमिश्नर श्लोकाक विस्तार करते हुए रेल्वे लाईन का विचार किया। सन् 1904 में बंगाल नागपुर नैरोगेज रेल्वे का आगमन हुआ। सन् 1938 में बिजली घर के निर्माण ने नगर में एक नये युग का सूत्रपात किया। नगर की गलियां और घर बिजली की रोशनी से जगमगा उठे। सन् 1939 से 1945 के मध्य द्वितीय विश्व युद्व ने अंग्रेजी साम्राज्य की जड़ें हिला दी। नागपुर से जबलपुर एन.एच. 7 के मध्य सिवनी ना केवल प्रमुख व्यापारिक केन्द्र था बल्कि जंगल अधिक होने के कारण अंग्रेजों के लिए सुरक्षित स्थान भी था। महात्मा गांधी के अथक प्रयासों और स्वतंत्रता संग्राम सेनानियों के अमर बलिदान से 15 अगस्त 1947 को हमारा देश स्वतंत्र हुआ। सिवनी जिला सन् 1956 में पुनः जिला बना। जिला बनने पर प्रथम कलेक्टर श्री ए.एस. खान पदस्थ हुए।
अमरनाथ (स्वतंत्रता संग्राम सेनानी) श्री अमरनाथ मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। असहयोग आन्दोलन में भाग लेने के कारण सन् १९२२ में ४ माह के कारावास का दण्ड मिला।
अलाउद्दीन (स्वतंत्रता संग्राम सेनानी) श्री अलाउद्दीन मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। खिलाफत आन्दोलन में भाग लेने के कारण सन् १९२१ में ४ माह के कारावास का दण्ड मिला।
चन्द्रशेखर आज़ाद चन्द्रशेखर 'आजाद (२३ जुलाई १९०६ — २७ फ़रवरी १९३१) भारतीय स्वतन्त्रता संग्राम के स्वतंत्रता सेनानी थे। वे शहीद राम प्रसाद बिस्मिल व शहीद भगत सिंह सरीखे क्रान्तिकारियों के अनन्यतम साथियों में से थे।
अत्तिंगल विद्रोह अत्तिंगल विद्रोह (अप्रैल-अक्टूबर १७२१) केरल के वेनादी रियासत में ईस्ट इंडिया कंपनी के विरुद्ध हुआ था और इसमें ब्रिटिश ईस्ट इंडिया कंपनी के कम से कम 133 सैनिक मारे गए थे। केरल के इतिहासकारों का मानना है कि यह विद्रोह भारत में विदेशी शक्तियों के विरुद्ध पहला सुनियोजित विद्रोह था, और इसे 'प्रथम स्वतंत्रता संग्राम' का दर्जा दिया जाना चाहिए। ध्यातव्य है कि अभी तक 1857 के 'सिपाही विद्रोह' को ही भारतीय स्वतन्त्रता का प्रथम संग्राम माना जाता है। मालाबार के शासक वर्मा पझासी राजा का अंग्रेजों के साथ 1795-1805 का संघर्ष, 1804 में त्रावणकोर में नायर ब्रिगेड का विद्रोह और त्रावणकोर के दीवान विलूथाम्बी दलावा की अगुवाई में 1809 में हुआ विद्रोह कुछ ऐसे मामले हैं जो राज्य में काफी पहले हुए थे।
अब्दुल गनी (स्वतंत्रता संग्राम सेनानी) श्री अब्दुल गनी मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। खिलाफत आन्दोलन में भाग लेने के कारण सन् १९२२ में ६ माह के कारावास का दण्ड मिला।
अब्दुल लतीफ (स्वतंत्रता संग्राम सेनानी) श्री अब्दुल लतीफ मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। खिलाफत आन्दोलन में भाग लेने के कारण सन् १९२१ में ३ माह के कारावास का दण्ड मिला।
अब्दुल वाहिद (स्वतंत्रता संग्राम सेनानी) श्री अब्दुल वाहिद मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। खिलाफत आन्दोलन में भाग लेने के कारण सन् १९२१ में ३ माह के कारावास का दण्ड मिला।
अब्दुल शकूर (स्वतंत्रता संग्राम सेनानी) श्री अब्दुल शकूर मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। खिलाफत आन्दोलन में भाग लेने के कारण सन् १९२१ में ३ माह के कारावास का दण्ड मिला।
आनन्द (स्वतंत्रता संग्राम सेनानी) श्री आनन्द काँकरा, मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। सन् १९४१ में व्यक्तिगत सत्याग्रह में भाग लेने के कारण इन्हे १७ माह के कारावास का दण्ड मिला।
डाकू संग्राम सिंह संग्राम सिंह ( कुंवर सागर सिंह)का जन्म निवाड़ी के नजदीक रावली गांव में हुया था इनके पूर्वजो की रियाशत अंग्रजो ने छीन ली थी जिससे यह अंग्रजो को लूटते थे 1857 की क्रांति में इहोने अंग्रेजो के खिलाफ विद्रोह कर दिया जिसे इतिहासकारो ने बुन्देला विद्रोह में शामिल किया जब रानी झाँसी ने को पता चला कि संग्राम सिंह झाँसी में के पास बरुआसागर में ठहरे है तो वह उनसे मिलने गयी कुंवर संग्राम सिंह अपनी पूरी गिरोह समेत रानी झाँसी की सेना में शामिल हो गए थे रानी ने उन्हें जनरल का पद दिया वह अंग्रेजो से लोहा लेते हुए खंडेराव गेट पर शहीद हुए थे
अवनीकुमार गोस्वामी (स्वतंत्रता संग्राम सेनानी) श्री अवनीकुमार गोस्वामी गोवर्धन, मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। असहयोग आन्दोलन में भाग लेने के कारण सन् १९२२ में ४ माह के कारावास का दण्ड मिला।
शेख भिखारी शेख भिखारी (सन् १८१९ ई० -- ८ जनवरी १८५८) सन् 1857 की क्रांति के क्रान्तिकारी एवं शहीद थे।
फीना शिक्षा, सामाजिकता, संस्कृति और कृषि कार्यों में फीना के लोग विकासशील और प्रथम पंक्ति में रहे हैं। आजादी की लड़ाई में फीना के लोगों ने बड़ी संख्या में भाग लिया था। फीना के 16 लोगों का नाम अभिलेखों में स्वतंत्रता संग्राम सेनानियों के रूप में दर्ज है जो कि एक रिकार्ड है। इन 18 सेनानियों के नाम इस प्रकार हैं- बसंत सिंह, रणधीर सिंह, होरी सिंह, क्षेत्रपाल सिंह, डॉ भारत सिंह, दिलीप सिंह, रघुवीर सिंह, महाराज सिंह, जयदेव सिंह, दौलत सिंह, शेर सिंह, रघुनाथ सिंह, धर्म सिंह, रामस्वरूप सिंह, रामस्वरूप चौहान, शिवनाथ सिंह, कन्हैया, परमानन्द। इनके अलावा दो गुमनाम शहीद भी हैं जिनका नाम बलकरन सिंह और परवीन सिंह है।  सेनानियों की स्मृति में गाँव वालों ने मिलकर स्मारक का निर्माण कराया है। चांदपुर फीना अमरोहा मार्ग पर बेल वाला चौक के पास बना यह स्मारक 2020-21 में निर्मित हुआ। फीना के अमर शहीद अशोक कुमार ने कारगिल युद्ध में देश के लिए प्राण न्योछावर किये थे। वह कारगिल में शहीद होने वाले जनपद के प्रथम सैनिक थे। इनका स्मारक भी बेल वाला चौक पर बना है। चांदपुर से फीना मार्ग और प्राइमरी विद्यालय का नाम वर्तमान में इनके नाम पर है। स्वतंत्रता आन्दोलन में फीना के दो सेनानी बलकरन सिंह और परवीन सिंह शहीद हुए थे, पर दुर्भाग्य से गुमनाम रह गए।
लखनऊ [[चित्र:Clocktowerlko.JPG|thumb|left||[[घंटाघर, लखनऊ]]]] [[रेजिडेन्सी, लखनऊ|लखनऊ रेज़ीडेंसी]] के अवशेष ब्रिटिश शासन की स्पष्ट तस्वीर दिखाते हैं। [[१८५७ का प्रथम स्वतंत्रता संग्राम|१८५७ के स्वतंत्रता संग्राम]] के समय यह रेजिडेन्सी [[ईस्ट इंडिया कम्पनी]] के एजेन्ट का भवन था। यह ऐतिहासिक इमारत हजरतगंज क्षेत्र में राज्यपाल निवास के निकट है। लखनऊ का [[घंटाघर, लखनऊ|घंटाघर]] भारत का सबसे ऊंचा घंटाघर है। हुसैनाबाद इमामबाड़े के घंटाघर के समीप १९वीं शताब्दी में बनी एक [[पिक्चर गैलरी, लखनऊ|पिक्चर गैलरी]] है। यहां लखनऊ के लगभग सभी नवाबों की तस्वीरें देखी जा सकती हैं।
अमर सिंह (स्वतंत्रता संग्राम सेनानी) श्री अमर सिंह मथुरा जनपद के निवासी थे तथा स्वतंत्रता संग्राम सेनानियों की सूची में इनका नाम है। ये मथुरा जनपद के कारब गाँव के निवासी थे। सविनय अवज्ञा आन्दोलन में भाग लेने के कारण श्री अमर सिंह को सन् १९३० में इन्हे ३ माह का कारावास हुआ तथा सन् १९४१ में व्यक्तिगत सत्याग्रह में भाग लेने के कारण इन्हें १ वर्ष का कारावास और ५० रुपए जुर्माना और का दण्ड मिला।
अमोढ़ा पुराने समय में अमोढ़ा केवल गाँव नहीं था बल्कि एक एक महत्वपूर्ण क्षेत्रीय राज था जिसमें काफ़ी सारे गाँव आते थे। अमोढ़ा चौदहवीं सदी में कायस्थ वंशीय राजाओं द्वारा शासित था। बाद में यहाँ सूर्यवंशी लोगों का शासन हुआ। 1857 के स्वतंत्रता संग्राम में यहाँ एक उल्लेखनीय लड़ाई हुई जिसमें ब्रिटिश हुकूमत की सेनाओं को अमोढ़ा में घेर लिया गया था और लगभग 400 से 500 लोग मारे गये। डॉ राजेंद्र प्रसाद ने अपनी आत्मकथा के शुरूआत में अपने पूर्वजों के बारे में लिखा है:
१८५७ का प्रथम भारतीय स्वतंत्रता संग्राम सन 1857 के विद्रोह के विभिन्न राजनैतिक, आर्थिक, धार्मिक, सैनिक तथा सामाजिक कारण बताये जाते है
विनायक दामोदर सावरकर 1904 में उन्हॊंने अभिनव भारत नामक एक क्रान्तिकारी संगठन की स्थापना की। 1905 में बंगाल के विभाजन के बाद उन्होने पुणे में विदेशी वस्त्रों की होली जलाई। फर्ग्युसन कॉलेज, पुणे में भी वे राष्ट्रभक्ति से ओत-प्रोत ओजस्वी भाषण देते थे। बाल गंगाधर तिलक के अनुमोदन पर 1906 में उन्हें श्यामजी कृष्ण वर्मा छात्रवृत्ति मिली। "इंडियन सोशियोलाजिस्ट" और "तलवार" नामक पत्रिकाओं में उनके अनेक लेख प्रकाशित हुए , जो बाद में कलकत्ता के युगान्तर पत्र में भी छपे। सावरकर रूसी क्रान्तिकारियों से ज्यादा प्रभावित थे।10 मई, 1907 को इन्होंने इंडिया हाउस, लन्दन में प्रथम भारतीय स्वतंत्रता संग्राम की स्वर्ण जयन्ती मनाई। इस अवसर पर विनायक सावरकर ने अपने ओजस्वी भाषण में प्रमाणों सहित 1857 के संग्राम को "गदर" नहीं अपितु भारत के स्वातन्त्र्य का प्रथम संग्राम सिद्ध किया। जून, 1908 में इनकी पुस्तक "द इण्डियन वॉर ऑफ़ इण्डिपेण्डेंस : 1857" तैयार हो गयी परन्त्तु इसके मुद्रण की समस्या आयी। इसके लिये लन्दन से लेकर पेरिस और जर्मनी तक प्रयास किये गये किन्तु वे सभी प्रयास असफल रहे। बाद में यह पुस्तक किसी प्रकार गुप्त रूप से हॉलैण्ड से प्रकाशित हुई और इसकी प्रतियाँ फ्रांस पहुँचायी गयीं। इस पुस्तक में सावरकर ने 1857 के सिपाही विद्रोह को ब्रिटिश सरकार के खिलाफ स्वतन्त्रता की पहली लड़ाई बताया। मई 1909 में इन्होंने लन्दन से बार एट ला (वकालत) की परीक्षा उत्तीर्ण की परन्तु उन्हें वहाँ वकालत करने की अनुमति नहीं मिली।इस पुस्तक को सावरकार जी ने पीक वीक पेपर्स व स्काउट्स पेपर्स के नाम से भारत पहुचाई थी।
अरुणचन्द्र चक्रवर्ती (स्वतंत्रता संग्राम सेनानी) "'श्री अरुणचन्द्र चक्रवर्ती" वृंदावन, मथुरा, जनपद के निवासी थे तथा स्वतंत्रता संग्राम सेनानियों की सूची में इनका नाम है। सविनय अवज्ञा आन्दोलन में भाग लेने के कारण सन् १९३२ में ६ माह के कारावास तथा २५ रुपए का अर्थ दण्ड मिला।
महराजगंज जिला 1857 के प्रथम स्वतंत्रता संग्राम ने इस क्षेत्र में नवीन प्राण-शक्ति का संचार किया। जुलाई, 1857 में इस क्षेत्र के जमींदारों के ब्रिटिश राज्य के अंत की घोषणा की। निचलौल के राजा रण्डुलसेन ने अंग्रेजों के विरुद्ध आंदोलनकारियों का नेतृत्व किया। 26 जुलाई को सगौली में विद्रोह होने पर वनियार्ड (गोरखपुर के तत्कालीन जज) के कर्नल राउटन को वहां शीघ्र पहुंचने के लिए पत्र लिखा, जो काठमाण्डु से निचलौल होते हुए तीन हजार गोरखा सैनिकों के साथ गोरखपुर की ओर बढ़ रहा था, गोरखों के प्रयास के बावजूद वनियार्ड आंदोलन को पूरी तरह दबाने में असमर्थ रहा। फलतः उसने गोरखपुर जनपद का प्रशासन सतासी और गोपालपुर के राजा को सौंप दिया। किंतु आंदोलनकर्ता बहुत दिन तक इस क्षेत्र को मुक्त नहीं रख सके और अंग्रेजों ने पुनः इस क्षेत्र को अपने पूर्ण नियंत्रण में ले लिया। निचलौल के राजा कमलेश को आंदोलनकारियों का नेतृत्व करने के कारण न केवल उसको पूर्व प्रदत्त राजा की उपाधि से वंचित कर दिया गया अपितु 1845 ई. में उसे दी गई पेंषन भी छीन ली गई।
शहीद मेला "शहीद मेला" देश में शहीदों की याद में लगने वाला सबसे लंबी अवधि का मेला है जो कि 19 दिनों तक मैनपुरी जनपद के बेवर नामक स्थान पर लगता है|इस मेले में भारतीय स्वतंत्रता संग्राम के तमाम जाने अनजाने अमर शहीदों,क्रांतिवीरों को याद किया जाता है|यह मेला उनके विचारों व स्मृतियों को संजोए रखने का एक प्रयास है।
दारुल उलूम देवबन्द दारुल उलूम देवबन्द की आधारशिला 30 मई 1866 में हाजी आबिद हुसैन व मौलाना क़ासिम नानौतवी द्वारा रखी गयी थी। वह समय भारत के इतिहास में राजनैतिक उथल-पुथल व तनाव का समय था, उस समय अंग्रेजो के विरूद्ध लड़े गये प्रथम स्वतंत्रता संग्राम (1857 ई॰) की असफलता के बादल छट भी न पाये थे और अंग्रेजों का भारतीयों के प्रति दमनचक्र तेज़ कर दिया गया था, चारों ओर हा-हा-कार मची थी। अंग्रेजों ने अपनी सम्पूर्ण शक्ति से स्वतन्त्रता आन्दोलन (1857) को कुचल कर रख दिया था। अधिकांश आन्दोलनकारी शहीद कर दिये गये थे, और शेष को गिरफ्तार कर लिया गया था, ऐसे सुलगते माहौल में देशभक्त और स्वतन्त्रता सेनानियों पर निराशाओं के प्रहार होने लगे थे। चारो ओर खलबली मची हुई थी। एक प्रश्न चिन्ह सामने था कि किस प्रकार भारत के बिखरे हुए समुदायों को एकजुट किया जाये, किस प्रकार भारतीय संस्कृति और शिक्षा जो टूटती और बिखरती जा रही थी, की सुरक्षा की जाये। उस समय के नेतृत्व में यह अहसास जागा कि भारतीय जीर्ण व खंडित समाज उस समय तक विशाल एवं जालिम ब्रिटिश साम्राज्य के मुकाबले नहीं टिक सकता, जब तक सभी वर्गों, धर्मों व समुदायों के लोगों को देश प्रेम और देश भक्त के जल में स्नान कराकर एक सूत्र में न पिरो दिया जाये। इस कार्य के लिए न केवल कुशल व देशभक्त नेतृत्व की आवश्यकता थी, बल्कि उन लोगों व संस्थाओं की आवश्यकता थी जो धर्म व जाति से ऊपर उठकर देश के लिए बलिदान कर सकें।
रोहतास दुर्ग कहा जाता है कि इस प्राचीन और मजबूत किले का निर्माण त्रेता युग में अयोध्या के सूर्यवंशी राजा त्रिशंकु के पौत्र व राजा हरिश्चंद्र के पुत्र रोहिताश्व ने कराया था। बहुत दिनों तक यह हिन्दू राजाओं,खासकर कूर्मकुल अवधिये कुशवाहों के अधिकार में रहा, लेकिन 16वीं सदी में मुसलमानों के अधिकार में चला गया और अनेक वर्षों तक उनके अधीन रहा। इतिहासकारों का मत है कि किले की चारदीवारी का निर्माण शेरशाह ने सुरक्षा के दृष्टिकोण से कराया था, ताकि कोई किले पर हमला न कर सके। बताया जाता है कि स्वतंत्रता संग्राम की पहली लड़ाई (1857) के समय अमर सिंह ने यहीं से अंग्रेजों के खिलाफ विद्रोह का संचालन किया था।
काला पानी (उपन्यास) प्रस्तुत उपन्यास में एक ऐसे स्वतंत्रता सेनानी का चरित्र वर्णन है, जिसे सन् 1857 के स्वातंत्रता संग्राम में दंड मिला था। दंड भुगतकर मुक्ति प्राप्त वह सेनानी अंदमान का बाशिंदा बना हुआ है। यह योद्धा कपोलकल्पित नहीं है। जब सावरकर अंदमान में थे, उस काल में इस तरह के दो-तीन योद्धा थे जिनकी आयु अस्सी-पचासी के आसपास होगी। इस आयु में भी वे पके पान उधर ही रहते थे तथा उन्होंने सावरकर से गुप्त संर्पक किया था। सावरकर के साथ उनकी साठ-गाँठ थी।
सिपाही बहादुर सरकार सिपाही बहादुर सरकार भारत के प्रथम स्वतंत्रता संग्राम के दौरान 6 अगस्त 1857 को मध्य प्रदेश की सीहोर छावनी में विद्रोह के बाद स्थानीय सिपाहियों द्वारा स्थापित अपनी स्वतंत्र सरकार का नाम था। मेरठ की क्रान्ति का असर मध्य भारत में भी आया और मालवा के सीहोर में अंग्रेज पॉलीटिकल ऐजेन्ट का मुख्यालय होने के कारण यहां के सिपाहियों ने भी विद्रोह कर दिया और इस छावनी को पूरी तरह अंग्रेजों से मुक्त करवा लिया।
शाहजहाँपुर जिला जिन लोगों ने इस जिले का नाम पूरे विश्व में चमकाया उनमें बीसवीं सदी के महान क्रान्तिकारी पण्डित रामप्रसाद बिस्मिल, उनके प्रमुख सहयोगी व एक साथ फाँसी पर झूलने वाले अशफाक उल्ला खाँ व ठाकुर रोशन सिंह तो हैं ही, सन् १८५७ के प्रथम भारतीय स्वतन्त्रता संग्राम के प्रमुख पुरोधा मौलवी अहमद उल्ला शाह का नाम भी इतिहास में दर्ज़ है जिनका सिर काटकर शहर के बीचो-बीच कोतवाली पर बहुत ऊँचाई पर इसलिये टाँग दिया गया था ताकि कोई बगावत करने की हिम्मत न कर सके। इसके बावजूद यहाँ के बागियों ने हिम्मत नहीं हारी और अंग्रेजों व उनके पिट्ठुओं का कत्ले-आम जारी रक्खा। कुछ ने डरकर घण्टाघर रोड पर स्थित एक नवाब की कोठी में शरण ली तो क्रांतिकारियों ने उस कोठी को ही आग के हवाले कर दिया। आज भी वह कोठी जली कोठी के नाम से जानी जाती है। अशफ़ाक उल्ला खां राम प्रसाद बिस्मिल ठाकुर रोशन सिंह प्रेम कृष्ण खत्री
हल्द्वानी का इतिहास सन् १८५६ में सर हेनरी रैम्से ने कुमाऊँ के आयुक्त का पदभार संभाला। १८५७ के प्रथम भारतीय स्वतंत्रता संग्राम के दौरान इस क्षेत्र पर थोड़े समय के लिये रोहिलखण्ड के विद्रोहियों ने अधिकार कर लिया। तत्पश्चात सर हेनरी रैम्से द्वारा यहाँ मार्शल लॉ लगा दिया गया और १८५८ तक इस क्षेत्र को विद्रोहियों से मुक्त करा लिया गया। वो रोहिल्ला, जिन पर हल्द्वानी पर हमला करने का आरोप लगा था, नैनीताल के फांसी गधेरा में अंग्रेजों द्वारा फांसी पर चढ़ा दिये गये थे। इसके बाद सन् १८८२ में रैम्से ने नैनीताल और काठगोदाम को सड़क मार्ग से जोड़ दिया। सन् १८८३-८४ में बरेली और काठगोदाम के बीच रेलमार्ग बिछाया गया। २४ अप्रैल, १८८४ के दिन पहली रेलगाड़ी लखनऊ से हल्द्वानी पहुंची और बाद में रेलमार्ग काठगोदाम तक बढ़ा दिया गया।
शहीद दिवस (भारत) शहीद दिवस के दिन भारत के राष्ट्रपति, उपराष्ट्रपति, प्रधान मंत्री आदि दिल्ली के राजघाट पर बापू की समाधि पर फूलों की माला चढ़ाकर व सैन्य बलों द्वारा सलामी देकर श्रद्धाजलि देते हैं। इसके उपरांत राष्ट्रपिता महात्मा गांधी और अन्य [[शहीद|शहीदों]] की याद में 2 मिनट का मौन धारण करते हैं।14 फरवरी इस दिन पुलवामा में भारतीय सैनिकों पर आतंकवादी अटैक किया गया जिसमें काफी सेनानी शहीद हुए जिस कारण वर्ष 14 फरवरी को सेना को समर्पित शहीद दिवस मनाया जा रहा है [[श्रेणी:भारतीय स्वतन्त्रता संग्राम]]
कन्हैया सिंह आपातकालीन जेल के संस्मरण ‘अँधेरे के अध्याय’, ‘संस्मरणों का आलोक’, ललित निबन्ध संग्रह ‘वेदना के संवाद’, निबन्ध संग्रह ‘साहित्यिक निबन्ध’, कहानी संग्रह ‘पत्थर की मुस्कान’, यात्रा-वृत्त ‘दक्षिणाञ्चल दर्शन’ नाटक ‘मीना बाज़ार का अन्त’ भी इनकी अपने ढंग की अनूठी कृतियाँ हैं। उत्तर प्रदेश और खास तौर पर पूर्वी उत्तर प्रदेश की, 1857 के स्वतन्त्रता संग्राम में भूमिका को लेकर इन्होंने एक महत्त्वपूर्ण पुस्तक ‘1857 का स्वतंत्रता संग्राम’, ‘वीर कुँवर सिंह’‘वीर कुँवर सिंह’ लिखी। इसके अतिरिक्त इन्होंने ‘आचार्य रामचन्द्र शुक्ल’, ‘राहुल सांकृत्यायन : समग्र अनुशीलन’, ‘रामचरित उपाध्याय ग्रंथावली’ आदि अत्यन्त महत्त्वपूर्ण पुस्तकों का सम्पादन भी किया।
उत्तर प्रदेश सन 1857 में अंग्रेजी फौज के भारतीय सिपाहियों ने विद्रोह कर दिया। यह विद्रोह एक साल तक चला और अधिकतर उत्तर भारत में फ़ैल गया। इसे भारत का प्रथम स्वतन्त्रता संग्राम कहा गया। इस विद्रोह का प्रारम्भ मेरठ शहर में हुआ। इस का कारण अंग्रेजों द्वारा गाय और सुअर की चर्बी से युक्त कारतूस देना बताया गया। इस संग्राम का एक प्रमुख कारण डलहौजी की राज्य हड़पने की नीति भी थी। यह लड़ाई मुख्यतः दिल्ली,लखनऊ,कानपुर,झाँसी और बरेली में लड़ी गयी। इस लड़ाई में झाँसी की रानी लक्ष्मीबाई, अवध की बेगम हज़रत महल, बख्त खान, नाना साहेब, राजा बेनी माधव सिंह और अनेक देशभक्तों ने भाग लिया।
रमेशचन्द्र मजुमदार अध्यापक रमेशचन्द्र मजुमदार (१८८८- १९८०) भारत के प्रसिद्ध इतिहासकार थे। वे प्रायः 'आर सी मजुमदार' नाम से अधिक प्रसिद्ध हैं। उन्होने ने प्राचीन भारत के इतिहास पर बहुत कार्य किया। उन्होने भारत की स्वाधीनता के इतिहास पर भी बहुत कुछ लिखा है। उन्होने कहा था कि 1857 का विद्रोह "न तो पहला, न ही राष्ट्रीय, न ही स्वतंत्रता संग्राम था"